biswa921/hiwiki-latest-pages-articles-raw huggingface dataset:
मिक्सोडेमा

right|thumb|200px|हाथ एवं पैर में मिक्सोडेमा
मिक्सोडेमा (Myxoedema) शरीर गठन संबंधी रोग है जो थाइरॉइड ग्रंथि की न्यून क्रिया के कारण उत्पन्न होता है। 

थाइरॉइड रस की कमी के कारण विभिन्न आयु में विभिन्न लक्षण दिखाई पड़ते हैं। अत: आयु के अनुसार मिक्सोडीमा के विभिन्न नाम भी हैं। भ्रूणावस्था या शिशुकाल में होनेवाला रोग जड़वामनता (ckretinism) यौनारंभ (puberty) काल में होनेवाला रोग यौन मिक्सोडीमा तथा वयस्क अवस्था में होनेवाला वयस्क मिक्सोडीमा कहलाता है। वैसे मिक्सोडीमा दो प्रकार का होता है: प्रथम प्रकार थाइरॉइड रस की कमी का कारण थाइरॉइड ग्रंथि का रोग होता है, जिससे यह ग्रंथि रस बनाने की अपनी सामान्य क्रिया नहीं कर पाती है तथा दूसरे प्रकार में शल्य क्रिया से जब थाइराइड ग्रंथि काट दी गई हो तब रस की कमी या रस की अनुपस्थिति हो जाती है। पुरुषों की अपेक्षा स्त्रियाँ इस रोग से अधिक पीड़ित रहती है। एक ही वंश के रोगियों में यह रोग बहुधा मिलता है तथा माता-पिता द्वारा संचारित होता है। गलगंड (goiter) के स्थानिकमारी स्थान में माँ के शरीर में आयोडीन की कमी से शिशु की थाइरॉइड ग्रंथि का पूर्ण विकास न होने पर शिशु को यह रोग हो सकता है।

शिशुकाल में मोटी त्वचा, मोटा स्वर, बड़ी जीभ, नेत्रों में आपस में अधिक दूरी, शिशु को बैठने, खड़े होने तथा बोलने में अपनी आयु से अधिक समय लगाना, बड़ा सिर, चिपटी नाक, मोटे मोटे ओंठ, खुला मुँह, बाहर लटकती जीभ, स्थूलता, देखने में मूर्ख लगना आदि, इसके लक्षण हैं। बुद्धि का विकास जड़ बुद्धिवाले या मंद बुद्धिवाले बालक के समान होता है। शरीर के बाल गिरना, शरीर के ताप की कमी, स्मरणशक्ति का लोप, आधा पागलपन तथा चयापचय (metabolic) गति की कमी इस रोग में पाई जाती है। चिकित्सा में थाइरॉइड ग्रंथि का निष्कर्ष (extract) दिया जाता है, जिससे रस की प्राकृतिक कमी पूरी हो जाय।

रोग रोकने के लिए, जिस प्रदेश में गलगंड रोग पाया जाता हो वहाँ की गर्भवती स्त्री को आयोडीन का सेवन कराना चाहिए। भारत के अनेक स्थानों में, जैसे बिहार के मोतिहारी जिले में गलगंड रोग प्रचुरता से देखा जाता है। अत: वहाँ नमक में आयोडीन यौगिक मिलाकर सरकार द्वारा बेचा जाता है।

श्रेणी:रोग
रोगभ्रम

right|thumb|300px|रोगभ्रम
रोगभ्रम (Hypochondriasis) शरीर के किसी अंग में रोग की कल्पना, या अपने स्वास्थ्य के संबंध में निरंतर दुश्चिंता, अटूट व्यग्रता और अतिचिंता की स्थिति को  कहते हैं। 

अतिचिंता का केंद्र शरीर के एक अंग से दूसरे अंग में स्थानांतरित हो सकता है, जैसे कभी आमाशय के रोग की अनुभूति और अगले सप्ताह गुर्दे की बीमारी का भ्रम और फिर कभी फेफड़ों में शिकायत जान पड़ना। इसमें शरीर का कोई अंग निरापद नहीं रहता और इसके लक्षण अनेक आग्रही, या परिवर्तनशील हो सकते हैं। यह व्यक्ति को छद्मरोगी बना देता है और इस प्रकार की व्यग्रता से व्यक्ति की हानि हो सकती है। 

 लक्षण 
रोगभ्रम के लक्षणों में निम्नलिखित सम्मिलित हैं :

(१) क्रिया संबंधी अतिचिंता, अर्थात्‌, आत्मनिष्ठ रूप से हृर्त्स्पद और आँत की हलचल जैसे शरीर के संवेदनों पर असाधारण ध्यान, बना रहता है।

(२) जीवन यापन में व्यतिक्रम से जीवनयापन की दक्षता कुप्रभावित होती है। जीवन का आनंद किरकिरा हो जाता है।

(३) रोगभ्रम किसी अन्य मानसिक रोग, जैसे मनस्ताप (Psychoneurosis), या मनोविक्षिप्ति (Psychosis) का ही एक भाग हो सकता है।

(४) व्यक्ति की कामवासना (libido) बाह्यजगत्‌ से तिरोहित होकर, आंतरिक लक्षणों में लग जाती है। व्यक्ति बहुधा विलग-विलग रहता है।

रोगभ्रम के मूल में प्राय: माता पिता की वह प्रवृत्ति पाई गई है जिसमें बच्चे की अतिसुरक्षा, या अतिचिंता की जाती है। इसके बाद वयस्क जीवन में बड़ी शल्यचिकित्सा होने पर लंबी बीमारी, तनाव या शारीरिक चोट, निद्रावियोग, दु:खद घटना, मृत्यु या परिवार के किसी सदस्य की बीमारी आदि से रोगभ्रम का त्वरण हो सकता है। ढलती उम्र, बेंज़ेंडाइन तथा बारविट्यूरेट (नींद लानेवाली दवा) जैसी दवाओं का सेवन भी रोगभ्रम को बल देता है।

रोगभ्रम चिकित्सा की एक महत्वपूर्ण और कठिन समस्या है। इसके रोगी अपनी जाँच और परीक्षण कराते रहना चाहते हैं। इस प्रवृत्ति को प्रोत्साहित नहीं किया जाना चाहिए।

 बाहरी कड़िया.     

श्रेणी:प्रतिरक्षा तन्त्र
श्रेणी:रोग
अदन की खाड़ी

अदन की खाड़ी  (; ख़लीज़ अदन) अरब सागर मे, यमन (अरब प्रायद्वीप के दक्षिणी तट) और सोमालिया (अफ्रीका का सींग) के मध्य स्थित है। लाल सागर और अदन की खाड़ी को केवल 20 किलोमीटर चौड़ा बाब अल-मन्देब जलडमरूमध्य आपस में जोड़ता है।Piracy and Armed Robbery at Sea: The Legal Framework for Counter-Piracy Operations in Somalia and the Gulf of Aden, Robin GeiÃŸ, Anna Petrig, pp. 6, Oxford University Press, 2011, ISBN 978-0-19-960952-9, ... Located in the Arabian Sea between Yemen on the south coast of the Arabian Peninsula and Somalia in the Horn of Africa, the Gulf of Aden is part of the important Suez Canal shipping route between the Mediterranean Sea, the Red Sea, the Arabian Sea and the Indian Ocean. The gulf is roughly 900 kilometers long ...
 
यह जलमार्ग उस स्वेज नहर जलयान मार्ग का एक महत्त्वपूर्ण भाग है, जो भूमध्य सागर को अरब सागर के द्वारा हिन्द महासागर से जोड़ता है और इस खाड़ी को प्रति वर्ष लगभग 21,000 जलयान पार करते हैं। इस खाड़ी में समुद्री डाकुओं द्वारा बड़े पैमाने पर की जा रहीं गतिविधियों के चलते इसे 'जलदस्यु मार्ग' भी कहते हैं।Piracy and Maritime Terrorism: Logistics, Strategies, Scenarios, Silvia Ciotti Galletti, pp. 150, IOS Press, 2012, ISBN 978-1-61499-042-0, ... Maritime piracy has also been most prevalent in those areas where shipping lanes are constricted, such as in the Straits of Malacca and Singapore, or, as has been the case recently, the Suez Canal and in the Gulf of Aden ...

 इन्हें भी देखें 
 लाल सागर
 बाब अल-मन्देब जलसन्धि

 सन्दर्भ 

खाड़ी, अदन की
श्रेणी:हिन्द महासागर की खाड़ियाँ
श्रेणी:अरब सागर
श्रेणी:लाल सागर
देवेन्द्रनाथ शर्मा

आचार्य देवेन्द्रनाथ शर्मा (1918 - 1991) हिन्दी लेखक एवं नाटककार थे। वे पटना विश्वविद्यालय एवं भागलपुर विश्वविद्यालय के उपकुलपति भी रहे।

 कृतियाँ 
 हिन्दी भाषा का विकास
  
 तुलसी साहित्य : विवेचना और मूल्यांकन
  
 भाषाविज्ञान की भूमिका
  
 प्रनाम की प्रदर्शनी में (ललित निबंध)

 अलंकार मुक्तावली
  
 शाहजहांम् के आंसू (छ: एकांकी नाटक)
  
 मेरे श्रेष्ठ रंग एकांकी
  
 नव एकांकी : नदी प्यासी थी
  
 भाषा और भाष्य : भाषावैज्ञानिक निबन्ध
  
 अमरभारती
  
 खट्टा-मीठा
  
 राजभाषा हिन्दी : समस्याएँ और समाधान
  
 छायावाद और प्रगतिवाद (हिन्दी साहित्य परिषद, पटना कॉलेज द्वारा आयोजित साहित्यिक सप्ताह के अवसर पर पठित निबन्धों का संग्रह)
  
 आइना बोल उठा (कलात्मक निबन्धों का संकलन)
  
 ब्रजभाषा की विभूतियाँ
  
 साहित्य समीक्षा
  
 पारिजात-मंजरी (चार मौलिक एकांकी नाटक)

 बाहरी कड़ियाँ 
 आचार्य देवेन्द्रनाथ शर्मा समष्टिमय व्यक्तित्व (गूगल पुस्तक)
 भाषाविज्ञान की भूमिका (गूगल पुस्तक ; लेखक - देवेन्द्रनाथ शर्मा, दीप्ति शर्मा)

श्रेणी:हिन्दी साहित्यकार
श्रेणी:भारतीय शिक्षाविद्
मन्नार की खाड़ी

मन्नार की खाड़ी एक उथले पानी की खाड़ी है जो हिन्द महासागर में लक्षद्वीप सागर के एक भाग का निर्माण करती है। यह खाड़ी भारत के दक्षिणपूर्व सिरे और श्रीलंका के पश्चिमी तट के बीच स्थित है। भारत के रामेश्वरम द्वीप से लेकर श्रीलंका के मन्नार द्वीप तक चूना पत्थर से बने द्वीपों की रामसेतु नामक एक शृंख्ला, इस खाड़ी को पाक खाड़ी से पृथक करती है। दक्षिण भारत की तमिरबरणि नदी और श्रीलंका की अरुवी अरु नदी इसी खाड़ी में गिरती हैं।
 
 सन्दर्भ 

श्रेणी:भारत की खाड़ियाँ
श्रेणी:हिन्द महासागर की खाड़ियाँ
श्रेणी:भारत-श्रीलंका सीमा
श्रेणी:तमिल नाडु की स्थलाकृतियाँ
*
फर्दिनान्द द सस्यूर

200px|right|thumb|फर्दिनान्द द सस्यूर 
फर्डिनांद द सस्यूर (Ferdinand de Saussure) को आधुनिक भाषाविज्ञान के जनक के रूप में जाना जाता है। 

 जीवनी 
इनका जन्म सन्‌ 1857 ई. में जेनेवा में हुआ था। इनके पिता एक प्रसिद्ध प्राकृतिक वैज्ञानिक थे। इसलिए उनकी प्रबल इच्छा थी कि सस्यूर भी इस क्षेत्र में अपना अध्ययन-कार्य करें। परंतु सस्यूर की रुचि भाषा सीखने की ओर अधिक थी। यही कारण था कि जेनेवा विश्वविद्यालय में सन्‌ 1875 ई. में भौतिकशास्त्र और रसायनशास्त्र में प्रवेश पाने के पूर्व ही वे ग्रीक भाषा के साथ-साथ फ्रेंच, जर्मन, अंग्रेजी और लैटिन भाषाओं से परिचित हो चुके थे तथा सन्‌ 1872 ई. में “भाषाओं की सामान्य व्यवस्था” नामक लेख लिख चुके थे। पंद्रह वर्ष की आयु में लिखे इस लेख में उन्होंने यह दिखलाने का प्रयत्न किया कि संसार की सभी भाषाओं के मूल में तीन आधारभूत व्यंजनों की व्यवस्था है।

उन्होंने अपना अध्ययन कार्य जेनेवा, पेरिस और लेपजिंग में संस्कृत और तुलनात्मक भाषाविज्ञान के अंर्तगत पूर्ण किया। साथ ही साथ वह लेपजिंग विश्वविद्यालय में नव्य वैयाकरणों (ब्रुगमैन एवं कार्ल बेवर) के संपर्क में आए। इक्कीस साल की आयु में उन्होंने यूरोपीय भाषाओं की आधारभूत व्यवस्था पर लेख लिखा। इस लेख के अंतर्गत उन्होंने अनेक आधारभूत संकल्पनाओं पर न केवल सैद्धांतिक प्रहार किया वरन्‌ भाषा-संबंधी अनुसंधान के क्षेत्र में प्रणालीगत विश्लेषण की बात भी उठाई।

इनका दूसरा आधार स्तंभ डॉक्टरेट की उपाधि के लिए प्रस्तुत शोध-प्रबंध था। उनके शोध का विषय “संस्कृत भाषा में संबंधकारक की प्रकृति और प्रयोग” था। डॉक्टरेट की उपाधि के बाद ये जर्मनी में और अधिक नहीं रूके क्योंकि इन्हें जर्मनी का सामाजिक और शैक्षिणिक वातावरण पसंद नहीं आया।

सन्‌ 1880 ई. में सस्यूर जर्मनी छोड़कर फ्रांस आए। पेरिस में उन्होंने लगभग दस वर्षों तक ऐतिहासिक भाषाविज्ञान का अध्ययन किया। कालांतर में वे पेरिस की भाषाविज्ञान संबंधी संस्था के सदस्य बने। जर्मनी से लौटने के बाद एक सक्रिय सदस्य के रूप में नवयुवक भाषाविद्‌ सस्यूर ने समाज में एक महत्त्व्पूर्ण स्थान बना लिया। जेनेवा विश्वविद्यालय में सन्‌ 1907 ई. में उन्हें सामान्य भाषाविज्ञान के अध्यापन का अवसर प्राप्त हुआ। एक वर्ष के अंतराल पर उनहोंने इस विषय में सन्‌ 1907, 1909 एवं 1911 में तीन बार अध्ययन-अध्यापन कार्य किया। यह व्याख्यान माला ही उनकी पुस्तक का आधार बनी, जिसे उनके दो प्रबुद्ध सहयोगियों बेली और सेचहावे ने सन्‌ 1913 ई. में ‘कोर्स ऑफ लिंग्विस्टिक’ नामक जर्नल में संपादित किया। सस्यूर के नोट्स न के बराबर थी, न ही सस्यूर ने अपने जीवन में किताब लिखी।

फरवरी 1913 ई. में 53 वर्ष की अल्पावस्था में सस्यूर की मृत्यु हो गई। अपने जीवन काल में सस्यूर ने स्वयं बहुत कम लिखा। डॉक्टरेट उपाधि के लिए लिखे गए अपने शोध ग्रंथ के अतिरिक्त उन्होंने कोई पुस्तक नहीं लिखी। 4 फ़रवरी 1954 ई. को लिखे गए उनके एक पत्र से यह संकेत अवश्य प्राप्त होता है कि वे भाषाविज्ञान पर एक सैद्धांतिक पुस्तक लिखना चाहते थे।

अविस्मरणीय भाषाविद्‌ सस्यूर ने अपने जीवन काल में बहुत कम लेखन कार्य किया। पर इतना कम लिख कर भी वे आज भाषा-चिंतन के क्षेत्र में अमर हैं। वे स्वयं इस बात के अनूठे उदाहरण हैं कि अध्यापक-चिंतक के लिए अध्यापन, लेखन अधिक प्रभावकारी हो सकता है।

 बाहरी कड़ियाँ 
 The poet who could smell vowels: an article in The Times Literary Supplement by John E. Joseph, November 14, 2007
 Original texts and resources, published by Texto,  .
 Hearing Heidegger and Saussure by Elmer G. Wiens.

श्रेणी:भाषाविद
श्रेणी:स्विट्ज़रलैंड के लोग
अम्बरीष श्रीवास्तव

Ambrish Srivastava (Ambrish Srivastava) (born 28 may 1990) he is an actor . worked in many serial film and webseries  !

 प्राप्त अवार्ड 
वर्ष २००७ में, अम्बरीष श्रीवास्तव आल इंडिया नेशनल यूनिटी कांफ्रेस नई दिल्ली द्वारा आर्कीटेक्चरल इंजीनियरिंग के क्षेत्र में उत्कृष्ट सेवाओं, विशेष उपलब्धियों और योगदान के लिए राष्ट्रीय पुरस्कार “इंदिरा गांधी प्रियदर्शिनी अवार्ड" से सम्मानित किये गए थे। इंदिरा गांधी प्रियदर्शिनी अवार्ड पुरुषों और महिलाओं को उनके विभिन्न क्षेत्रों के व्यवसायों में उनकी उत्कृष्ट सेवाओं, विशेष उपलब्धियों और योगदान के लिए प्रदान किया जाता है। इस अवार्ड का प्रयोजन स्थान और देश में छिपी प्रतिभा को लक्ष्य करके उसकी पहचान करना है। वह पुरस्कार समारोह में उपस्थित नहीं हो सके थे क्योंकि वह एक सड़क दुर्घटना में ११ अक्टूबर २००७ में घायल हो गए थे, उन्होंने इस पुरस्कार को सीतापुर डाकघर के माध्यम से अपने घर पर प्राप्त किया था। 

2007 में इसके अलावा, वह इंजीनियरिंग और आर्कीटेक्चर " के क्षेत्र में भारतीय मानवाधिकार एसोसिएशन" द्वारा अभियंत्रण श्री" से तथा २००९ में हिन्दी कविता के क्षेत्र में हिन्दी साहित्य परिषद द्वारा "सरस्वती-रत्न" सम्मान से सम्मानित किये गए, निर्माण श्रमिकों के कल्याण के लिए वह सक्रिय रूप से एसीसी, लिमिटेड और अन्य कंपनियों के साथ संबद्ध है, साथ साथ उन्होंने निर्माण तकनीक पर कई हिन्दी लेख तथा किसानों, निर्माण श्रमिकों, सैनिकों, माताओं, बच्चों, आदि पर हिन्दी कविताओं की रचना की है।

 व्यावसायिक सदस्यता 
 
अम्बरीष श्रीवास्तव कई अंतर्राष्ट्रीय और राष्ट्रीय व्यावसायिक संस्थानों यथा अमेरिकन सोसायटी ऑफ़ सिविल इंजीनियर्स (ASCE), आर्किटेक्चरल इंजीनियरिंग इंस्टीटयूट (AEI), स्ट्रक्चरल इंजीनियरिंग इंस्टीटयूट (SEI), भारतीय सड़क कांग्रेस (IRC), भारतीय भवन कांग्रेस (IBC), इंडियन सोसायटी फॉर टेक्नीकल एजूकेशन (ISTE), भारतीय पुल इंजीनियर्स संस्थान (IIBE), भारत का क्वालिटी सर्किल फोरम (QCFI) इंडियन इंस्टीटयूट ऑफ़ बिल्डिंग डिजाइनर्स एशोसियेशन (IIBD)(अध्यक्ष के रूप में),, आई आई टी कानपुर के राष्ट्रीय भूकंप अभियंत्रण सूचना केन्द्र (NICEE) (व्यावहारिक रचनात्मक कार्यों को साझा करने के सम्बन्ध में) आदि के सदस्य है।

 सन्दर्भ 

 बाहरी कड़ियाँ 
 अधिकारिक वेबसाइट 
 सन्दर्भ पुरस्कार और प्रमाण पत्र, चित्र और आवश्यक अखबार कटिंग्स सहित अन्य के बारे में 
 Reference 1: संदर्भ: इंदिरा गांधी प्रियदर्शिनी पुरस्कार के बारे में

श्रेणी:1965 में जन्मे लोग
श्रेणी:भारतीय आर्कीटेक्टस
श्रेणी:भारतीय अभियंता
श्रेणी:भारतीय कवि
श्रेणी:हिन्दी कवि
श्रेणी:हिन्दी साहित्यकार
श्रेणी:जीवित लोग
नौगम्यता

thumb|नौगम्य सूचक, प्रवेश फ्रीमेंटल बंदरगाह, वेस्टर्न ऑस्ट्रेलिया और स्वान नदी, पश्चिमी ऑस्ट्रेलिया
किसी जलनिकाय, जैसे कि एक नदी, नहर, या झील को नौगम्य (नौ=पानी+गमन=जाना) उस स्थिति में कहा जाता है, यदि इसकी गहराई, चौड़ाई और इसकी गति इतनी हो कि कोई जलयान इसे आसानी से पार कर जाये। राह में आने वाली बाधायें जैसे कि चट्टाने और पेड़ ऐसे हों कि उनसे आसानी से बचकर निकला जा सके, साथ ही पुलों की निकासी भी पर्याप्त होनी चाहिए (यह इतने ऊँचे हों कि पोत इनके नीचे से निकल जाये)। पानी की उच्च गति और आमतौर पर शीत ऋतु में जमने वाली बर्फ किसी जलमार्ग को अनौगम्य बना सकती है।Navigability of Waters: An Overview of Current Wisconsin Law, Wisconsin. Legislature. Legislative Council, ‎Mark C. Patronsky, 1976

नौगम्यता संदर्भ पर निर्भर करती है: एक छोटी नदी एक छोटी नाव के लिए नौगम्य हो सकती है पर एक क्रूज जहाज के लिए यह अनौगम्य होती है। उथली नदियों को जलपाश, जो पानी की गहराई बढ़ाने के साथ इसे विनियमित भी करता है, की संस्थापना के द्वारा नौगम्य बनाया जा सकता है। नदियों को नौगम्य बनाने की एक दूसरी विधि निकर्षण है।

 सन्दर्भ 

श्रेणी:जल यातायात
जलपाश

अंगूठाकार|दाएँ|खड़ी|इंग्लैंड में एक जलपाशजलपाश किसी नदी अथवा झील के जलमार्ग में, जल के विभिन्न स्तरों के बीच नौकाओं को ऊपर उठाने और नीचे उतारने की एक युक्ति है। जलपाश का खास गुण इसका स्थिर कक्ष है जिसमें जलस्तर घटाया या बढ़ाया जा सकता है। जलपाश की स्थापना उन नदियों या झीलों में की जाती है जहां जलस्तर एकाएक परिवर्तित होता है। ऐसा किसी जलप्रपात या बांध की उपस्थिति के कारण हो सकता है।

जलपाश का उपयोग कर किसी भी नदी को आसानी से नौगम्य बनाया जा सकता है, साथ ही असमान स्तरों वाली भूमि पर नहरों का निर्माण किया जा सकता है।
 कार्यविधि 
अंगूठाकार|बाएँ|700px|जलपाश का परिचालन1-3. नाव 'खाली' जलपाश के अन्दर आती है4. निचला फाटक बंद हो जाता है, निचले पैडल बंद हो जाते हैं, ऊपरी पैडल खुल जाते हैं, जलपाश भरने लगता है 5. पानी से भरा जलपाश नाव को एक ऊपरी स्तर तक ले जाता है

 सन्दर्भ 

श्रेणी:नहरें
श्रेणी:नदियाँ
श्रेणी:जल यातायात अधोसंरचना
भोलानाथ तिवारी

डॉ० भोलानाथ तिवारी (४ नवम्बर १९२३ - २५ अक्टूबर १९८९) हिन्दी के कोशकार, भाषावैज्ञानिक एवं भाषाचिन्तक थे। हिन्दी के शब्दकोशीय और भाषा-वैज्ञानिक आयाम को समृद्ध और संपूर्ण करने का सर्वाधिक श्रेय डॉ॰ तिवारी को मिलता है।

 जीवन परिचय 
डॉ० भोलानाथ तिवारी का जन्म उत्तर प्रदेश के गाजीपुर जिले के आरीपुर नामक एक गाँव में हुआ था। बचपन से ही भारत के स्वाधीनता-संघर्ष में सक्रियता के सिवा अपने जीवन-संघर्ष में कुलीगिरी से आरम्भ करके अंततः प्रतिष्ठित प्रोफेसर बनने तक की जीवन्त जय-यात्रा डॉ॰ तिवारी ने अपने अन्तर्ज्ञान और कर्म में अनन्य आस्था के बल पर गौरव सहित पूर्ण की।

 कृतियाँ 
उन्होने लगभग अट्ठासी ग्रन्थ प्रकाशित किये। भाषा-विज्ञान, हिंदी भाषा की संरचना, अनुवाद के सिद्धांत और प्रयोग, शैली-विज्ञान, कोश-विज्ञान, कोश रचना, और साहित्य-समालोचन जैसे ज्ञान-गंभीर और श्रमसाध्य विषयों पर एक से बढ़कर एक प्रायः 88 ग्रंथ-रत्नों का सृजन कर उन्होंने कृतित्व का कीर्तिमान स्थापित किया।उनके द्वारा रचित प्रमुख ग्रन्थ ये हैं-

 ''भाषाविज्ञान, 
 हिन्दी भाषा की संरचना, 
 अनुवाद के सिद्धान्त और प्रयोग, 
 कोश-रचना, 
 साहित्य समालोचन , 
 सम्पूर्ण अंग्रेज़ी-हिन्दी शब्दकोश, 
 वृहत् हिन्दी लोकोक्ति कोश, 
 अनुवाद कला, 
 अनुवाद-विज्ञान, 
 बैंकों में अनुवाद की समस्याएँ, 
 कार्यालयी अनुवाद की समस्याएँ, 
 अनुवाद की व्यावहारिक समस्याएँ, 
 काव्यानुवाद की समस्याएँ, 
 पारिभाषिक शब्दावली, 
 पत्रकारिता में अनुवाद की समस्याएँ, 
 वैज्ञानिक साहित्य के अनुवाद की समस्याएँ, 
 हिन्दी वर्तनी की समस्याएँ, 
 हिंदी ध्वनियाँ और उनका उच्चारण, 
 मानक हिन्दी का स्वरूप, 
 व्यावहारिक शैली विज्ञान, 
 शैली विज्ञान, 
 भाषा विज्ञान प्रवेश, 
 भाषा विज्ञान प्रवेश एवं हिंदी भाषा, 
 कोश विज्ञान, 
 व्यावसायिक हिन्दी, 
 अमीर खुसरो और उनका हिन्दी साहित्य।

सम्मान
उत्तर प्रदेश हिन्दी संस्थान डॉ भोलानाथ तिवारी की स्मृति में "भोलानाथ तिवारी पुरस्कार" प्रदान करता है जिसमें चालीस हजार रूपये नकद तथा प्रशस्ति पत्र प्रदान किये जाते हैं। 

 बाहरी कड़ियाँ 
 हिन्दी भाषा की संरचना (गूगल पुस्तक ; लेखक - डॉ भोलानाथ तिवारी)
 मानक हिन्दी का स्वरूप (गूगल पुस्तक ; लेखक - डॉ भोलानाथ तिवारी)

श्रेणी:हिन्दी साहित्यकार
श्रेणी:भाषावैज्ञानिक
श्रेणी:कोशकार
श्रेणी:1923 में जन्मे लोग
श्रेणी:१९८९ में निधन
श्रेणी:ग़ाज़ीपुर ज़िले के लोग
अवशोषण प्रशीतक

अवशोषण प्रशीतक (absorption refrigerator) ऐसा प्रशीतक है जो प्रशीतक तंत्र को चलाने के लिये किसी ऊष्मा स्रोत (जैसे सौर, केरोसीन की लौ आदि) का सहारा लेती है।

 अमोनिया अवशोषण यंत्र 
अमोनिया अवशोषण यंत्र एक प्रकार का प्रशीतक (रिफ़िजरेटर) यंत्र है। जो घरों और कारखानों में ठंडक उत्पन्न करने के काम आता है। अवशोषण यंत्रों की उपयोगिता का क्षेत्र बहुत सीमित है लेकिन जब बहुत निम्न ताप अपेक्षित हो तो ऐसे यंत्रों का महत्त्व अधिक हो जाता है।

इस यंत्र की कार्यप्रणाली चित्र द्वारा समझाई गई है। जनित्र (जेनेरेटर) (क) में अमोनिया का सांद्र (कांसेंट्रेटेड) जलीय (ऐकुअस) घोल भरा होता है और ज्वालक से या भाप की नलियों से इसको गरम किया जाता है। घोल में से अमोनिया गैस निकलकर संघनित्र (ख) में डूबी सर्पिल में से जाती है। (ख) में शीतल पानी निरंतर प्रवाहित होता रहता है। अत: सर्पिल में गैस स्वयं अपनी ही दाब से संघनित हो जाती है। यह द्रव एक सँकरे नियामक (रेगुलेटिंग) वाल्व (च) के मार्ग से शीत संग्रहागार (कोल्ड स्टोरेज) (ग) में रखी सर्पिल में प्रवेश करता है जिसमें निम्न दाब के कारण द्रव वाष्पित हो जाता है। वाल्व (ब) को इस तरह से समायोजित (ऐडजस्ट) किया जाता है कि उसके दोनों सिरों के बीच दाब का अभीष्ट अंतर बना रहे। शीतसंग्रहागार (ग) में से नमक का घोल प्रवाहित होता रहता है, जो सर्पिल में अमोनिया के वाष्पन से शीतल होता जाता है और फिर कहीं भी जाकर प्रशीतन का काम करता है।

सर्पिल (ग) में बनी अमोनिया गौस अवशोषक (घ) में रखे पानी या अमोनिया के तनु (हल्के) घोल द्वारा अवशोषित होती रहती है और इस प्रकार अल्प दाब बना रहता है।

right|thumb|300px|अमोनिया अवशोषण यंत्र

(घ) में घोल सांद्र होता जाता है और पंप (ङ) द्वारा जनित्र (क) के ऊपरी भाग में पहुँचाया जाता है। इसके विपरीत जनित्र के पेंदे से तनु घोल अवशेषक (घ) में आता जाता है। इस तरह पूर्ण चक्रीय प्रक्रम (साइक्लिक प्रासेस) से निरंतर प्रशीतन होता रहता है। 

 बाहरी कड़ियाँ 
 अमोनिया अवशोषण यंत्र (इंडिया वाटर पोर्टल)
 ANSI/AHRI Standard 560-2000.
 Absorption Heat Pumps (EERE)। 
 Arizona Energy Explanation with diagrams
 Design Analysis of the Einstein Refrigeration Cycle, Andrew Delano (1998). Retrieved September 13, 2005.
 How It Works, Details about the absorption system. Retrieved June 26, 2009.
 Ohio State University Center of Excellence in Absorption Technology: Theory of Heat Pump Operation
 Air Conditioning Thermodynamics, published by the California EPA, Air Resources Board
 Thermally-Activated Machines Refrigeration Cycle: Northeast CHP Application Center at the University of Massachusetts Amherst and Pace University

श्रेणी:उष्मा पम्प
श्रेणी:प्रशीतन प्रौद्योगिकी
श्यानतामापी

200px|right|thumb|इंग्लर का श्यानतामी 
जिन उपकरणों से किसी तरल (द्रव या गैस) की श्यानता मापी जाती है उन्हें श्यानतामापी
कहते हैं।

श्यानता गुणांक के शुद्ध, पूर्ण तथा ठीक ठीक निर्धारण के लिए यह आवश्यक है कि श्यानता के यथार्थ आयाम (exact dimensions) मालूम हों, पर यह कठिन कार्य है। औद्योगिक प्रतिष्ठानों में श्यानतामापन के लिए सरल उपकरण, जिन्हें श्यानतामापी कहते हैं, प्रयुक्त होते हैं। इन उपकरणों को उन द्रवों द्वारा अंशांकित कियो जाता है जिनकी श्यानता मालूम है। ये उपकरण साधारणतया केशिका प्रवाह अथवा घूर्ण ऐंठन (rotational torque) के सिद्धांत पर कार्य करते हैं। 

 केशिका श्यानतामापी (Capillary viscometers) 
right|thumb|250px|ओस्टवाल्ड का श्यानतामापी द्वारा ज्ञात घनत्व वाले द्रवों की श्यानता मापी जाती है।
केशिकाप्रवाह किस्म के उपकरणों में ओसवाल्ट का बनाया हुआ उपकरण सर्वविदित है तथा सबसे ज्यादा प्रयोग में आता है। इस उपकरण में द्रव के नवचंद्रक (meniscus) के एक स्थिर चिह्न से दूसरे स्थिर चिह्न तक के गिरने का समय मापा जाता है तथा नीचे दिए हुए सूत्र से श्यानता का गुणांक निकाला जाता है। इन उपकरणों को प्रयोग में लाते समय एक मानक आयतन ही लिया जाता है।

गतिक श्यानता (Kinematics viscosity) =

K = h/r = At - B/t ..... ..... (3)

जहाँ h = श्यानतागुणांक है, r = द्रव का घनत्व है, तथा A एवं B = उपकरण स्थिरांक हैं तथा t = द्रवप्रवाह का समय है।

जिन द्रवों की श्यानता बहुत ज्यादा होती है, उनके लिए सूत्र (३) का दूसरा खंड (factor) शून्य होता है और इस प्रकार :

K = h/r = At ...... ..... ..... (4)

अतएव गतिक श्यानताओं का अनुपात, दो द्रवों में, सूत्र (५) द्वारा दिया जाता है :

K1/ K2 = t1/ t2 ..... ..... ..... (5)

तथा यही सूत्र ओसवाल्ट द्वारा प्रयोग में लाया गया था।

 घूर्ण ऐंठन (rotational torque) के सिद्धांत पर आधारित श्यानतामापी 

घूर्ण ऐंठन पर आधारित श्यानतामापी इस सिद्धान्त पर काम करते हैं कि किसी द्रव में किसी पिण्ड को घूर्णीगति कराने (घुमाने) के लिये आवश्यक बलयुग्म (टॉर्क) उस द्रव की श्यानता का कोई फलन होगा। 

 द्रव में मुक्त रूप से गिरते हुए गोले पर आधारित श्यानतामापी 
यह विधि स्टोक्स के नियम पर आधारित है। किसी वर्तन में वह द्रव भर दिया जाता है जिसकी श्यानता मापनी हो। उस द्रव में एक गोलाकार पिण्ड छोड़ा जाता है जिसका वेग गुरुत्वजनित त्वरण के कारण बड़ता जाता है। किन्तु वेगवृद्धि के साथ उस पर लगने वाला श्यानबल भी बढ़ता जाता है। एक स्थिति ऐसी आती है जब उस पर नीछे की ओर लगने वाला गुरुत्व बल उस पर उपर की ओर लगने वाले उत्प्लावन बल एवं श्यान बल के योग के बराबर हो जाता है। उस स्थिति में इण्द का वेग स्थिर हो जाता है। इस वेग को सावध्हानीपूर्वक नाप लिया जाता है और निम्नलिखित सूत्र की सहायता से श्यानता का मान निकाल लिया जाता है-

जहाँ:
 Vs कन का अन्तिम वेग (m/s) है।
  कण की 'स्टोक त्रिज्या' (m),
 g गुरुत्वजनित त्वरण (m/s2),
 ρp कण का घनत्व (kg/m3),
 ρf तरल का घनत्व (kg/m3), तथा
  तरल की गतिक श्यानता (Pa s).

 बाहरी कड़ियाँ 
 MERLIN Viscometer - from ATS RheoSystems
 Digital Rotational Viscometer - from Rheosys
 SVM 3000 Stabinger Viscometer -from Anton Paar
 K1-K200 Heated Viscometer -From Kittiwake Developments
 Oscillating Piston Viscometer -from Cambridge Viscosity
 Viscosity & flow testing instruments - From Shimadzu
 Capillary Viscometer

Viscosity]]

श्रेणी:तरलगतिकी
श्रेणी:श्यानता
श्रेणी:मापन
श्रावक

thumb|जैन श्राविका

जैन धर्म में श्रावक शब्द का प्रयोग गृहस्थ के लिए किया गया हैं। श्रावक अहिंसा आदि व्रतों को संपूर्ण रूप से स्वीकार करने में असमर्थ होता हैं किंतु त्यागवृत्तियुक्त, गृहस्थ मर्यादा में ही रहकर अपनी त्यागवृत्ति के अनुसार इन व्रतों को अल्पांश में स्वीकार करता है। श्रावक शब्द का मूल 'श्रवण' शब्द में हैं, अर्थात, वह जो (संतों के प्रवचन) सुनता हैं। 

उपासक, अणुव्रती, देशविरत, सागार आदि श्रावक के पर्यायी शब्द हैं। जैन ग्रंथ, तत्वार्थ सूत्र के अनुसार :

 आवयशक 
श्रावक के छ: आवयशक बताये गए है 
 देव पूजा
 गुरूपास्ति
 स्वाध्याय
 संयम
 तप
 दान

 इन्हें भी देखें 
 श्रमण परम्परा

सन्दर्भ

सन्दर्भ सूची

श्रेणी:जैन धर्म
महान सोवियत ज्ञानकोश

thumb|तीसरे संस्करण के प्रथम खंड का मुखपृष्ट. (रूसी में)
महान सोवियत ज्ञानकोश या महान सोवियत विश्वकोश (रूसी: Большая советская энциклопедия, या БСЭ; लिप्यन्तरण बोल्शाया सोवेत्सकाया एंटसिक्लोपीडिया) रूसी भाषा का सबसे बड़ा और, दुनिया के सबसे व्यापक ज्ञानकोशों में से एक है, जिसे पूर्ववर्ती सोवियत संघ द्वारा 1926 से लेकर 1990 तक जारी किया गया था और 2002 के बाद इसे फिर से बोल्शाया रोसियस्काया एंटसिक्लोपीडिया या "महान रूसी ज्ञानकोश" के नाम से जारी किया गया।

 सन्दर्भ
मुखपृष्ठ

105px|alt=|link=
विकिपीडिया पर आपका स्वागत है।अपनी विकियात्रा आरम्भ करें

<div class="content-box-primary" title="">
 
 25px|alt=|link=|class=nomobileनिर्वाचित लेख 90px|alt=|link=|class=nomobile </div> (निर्वाचित लेख  प्रत्याशी  पुरालेख) 

  25px|alt=|link=|class=nomobileसमाचार 90px|alt=|link=|class=nomobile (समाचार) (सुझाएँ)  
 

 25px|alt=|link= क्या आप जानते हैं?  90px|alt=|link=  (सुझाएँ)  (पूर्व प्रदर्शित )
| style="border:1px solid transparent;" |
| style="width:50%; background:#ffeedd; border:1px solid #ffbd7f; padding:10px; margin-bottom:7px; vertical-align:top; -moz-border-radius:1em; -webkit-border-radius:1em; border-radius:1em; " class="nomobile" | 

 25px|alt=|link= निर्वाचित चित्र  90px|alt=|link= 

 
 25px|alt=|link= आज का आलेख  90px|alt=|link=  (प्रत्याशी)  (पुरालेख) 

25px|alt=|link= बन्धु प्रकल्प एवं अन्य भाषाओं में  90px|alt=|link= 
  25px|alt=|link= ज्ञानकोश 90px|alt=|link= 

__NOTOC__ __NOEDITSECTION__
पोनमुडी

पोनमुडी (Ponmudi) भारत के केरल राज्य के तिरुवनन्तपुरम ज़िले की पेरिंगमला ग्रामपंचायत में स्थित एक हिल स्टेशन है। यह वितुरा से 22 किमी दूर, तिरुवनन्तपुरम नगर से 53 किमी पूर्वोत्तर और वर्कला से 78 दक्षिणपूर्व में स्थित है। यह  की ऊँचाई पर स्थित है और पश्चिमी घाट का भाग है, जो अरब सागर से समानांतर चलते हैं। यह एक लोकप्रिय पर्यटन स्थल है।"Lonely Planet South India & Kerala," Isabella Noble et al, Lonely Planet, 2017, ISBN 9781787012394"Tamil Nadu, Human Development Report," Tamil Nadu Government, Berghahn Books, 2003, ISBN 9788187358145

 पर्यटन 
पोनमुडी एक पतली सड़क के माध्यम से त्रिवेंद्र से जुडी है, जिसके दोनों तरफ मनोरम दृश्य देखने को मिलते हैं। यहां का मौसम साल भर सुहावना रहता है। त्रिवेंद्रम का पर्वतारोहण तथा लंबी चढ़ाई वाली यात्रा के लिए एक अड्डे के रूप में इस्तेमाल किया जाता है। इस क्षेत्र में चाय के बगान भी अवस्थित हैं। पोनमुडी के समीप के अन्य आकर्षणों में गोल्डन वैली और कई सारी छोटी और तीव्र प्रवाह वाली नदियां मिलती हैं, जिनमें से कुछ तो सड़कों के आर-पार बहती दिखाई पड़ती हैं। यहां के घनी हरियाली वाले वनों में ऊष्णकटिबंधीय वनस्पतियां पाई जाती हैं। ये पहाड़ियां कई प्रकार के वन्यजीवों का आश्रय स्थल हैं। पहाड़ियों तथा कलार नदी तक पहुंचने के रास्ते गोल्डन वैली से होकर गुजरते हैं। भले ही यह प्रदेश निर्जन है पर यह छोटे पत्थरों, शीतल जल, मछलियों तथा हरे-भरे वृक्षों से भरा है। इस क्षेत्र के अन्य आकर्षण हैं अगस्त्यर्कोदम, जो पश्चिमी घाट की सबसे ऊंची चोटियों में से एक है, जिसकी ऊंचाई 1868 मीटर है। यह चोटी अपनी निर्जनता के लिए प्रसिद्ध है और केवल वन विभाग की अनुमति से ही यहां जाया जा सकता है। मीनमुट्टी जल-प्रपात इस क्षेत्र का एक दूसरा बड़ा आकर्षण है।

 दिशाएं 
thumb|right|200px|पोनमुडी में शीतकालीन शाम
 त्रिवेंद्रम अंतर्राष्ट्रीय हवाई अड्डा समीपस्थ हवाई अड्डा है।
 त्रिवेंद्रम सेंट्रल सबसे पास का रेलवे स्टेशन है।
 नेदुमनगड तथा विथुरा इसके पास के बस अड्डे हैं। पोनमुडी जाने तथा वहां से वापस लौटने के लिए तिरुवनंतपुरम (थम्पनूर) या नेदुमनगड से (तिरुवनंतपुरम के सबसे निकट का पहाड़ी स्थल, जो 65 कि.मी की दूरी पर स्थित है). केएसटीआरसी की बसें उपलब्ध हैं।
 मार्ग पर लगे साइन बोर्डों से यात्रियों को पोनमुडी पहुंचने में मदद मिलती है।
 पोनमुडी ब्रैमोर के समीप है, जो स्वयं एक पर्यटन स्थल है।
 पोनमुडी में कई चोटियां हैं, जिनमें से एक है मोट्टा चोटी है, जो पर्वतारोहण के लिए प्रसिद्ध है।
 पोनमुडी पेरिंगमाला गांव के अंतर्गत आता है, जो पेरिंगमाला से 36 कि.मी पर स्थित है।
 ऊपरी आरोग्य निवास में एक हिरण उद्यान तथा एक रज्जुविहीन स्टेशन भी अस्थित है।

 इन्हें भी देखें 
 पश्चिमी घाट
 अनाइमुडी - केरल में उच्चतम चोटी
 अगस्त्य मला - केरल में दूसरी सबसे ऊंची चोटी
 नेडुमंगाड

 बाहरी जोड़ 

 नेदुमनगड

 सन्दर्भ 

श्रेणी:केरल में हिल स्टेशन
श्रेणी:पश्चिमी घाट
श्रेणी:केरल के पर्वत
श्रेणी:तिरुवनन्तपुरम ज़िले में पर्यटन आकर्षण
श्रेणी:गूगल परियोजना
पेपरोनी

thumb|right|एक पेपरोनी पिज़्ज़ा.

पेपरोनी सलामी (सूखा सॉसेज़) का इतालवी-अमेरिकी मसालेदार भोजन है जो प्रायः सूअर तथा गाय के उपचारित मांसों से तैयार किया जाता है,पीरी, सुसन एम. एंड रिविस, चार्ल्स जी. होम सौसेज मेकिंग: हाओ-टू टेक्निक्स फॉर मेकिंग एंड एन्जौइन्ग 100 सौसेजेस एट होम, तीसरा संस्करण. नॉर्थ एडम्स, मास.: स्टोरी प्रकाशन, 2003. ISBN 978-1-58017-471-8. लेकिन सही तरह से नामांकित करने पर यह मुर्गी के मांस से भी बन सकता है, जो कम महंगा होगा.खाद्य मानक और उपनाम नीति पुस्तक, यूएसडीए (USDA), पीपी. 133-134 यह दक्षिणी इटली के मसालेदार सलामियों से विकसित किया गया है, जैसे कि नेपल्स का सालसिकिया नेपोलेटाना पिकैंटे या कैलब्रिया का सोपरेसेटा का मसालेदार सॉसेज़. पेपरोनी अमेरिकी शैली की पिज़्ज़ा दुकानों में पिज़्ज़ा के ऊपर की गयी लोकप्रिय सजावट है। इसके अलावा कभी-कभी यह सैंडविच बनाने के काम भी आता है।

‘पेपरोनी’  पेपेरोनी (peperoni) का बिगड़ा हुआ रूप है, जो काली मिर्च के इतालवी शब्द पेपेरोने का बहुवचन होता है।

इटली में अमेरिकी संस्करण के पेपरोनी पाने के लिए ‘सलामे पिकैंटे’ (salame piccante) या ‘सलामिनो पिकैंटे’ (गर्म सलामी, जो सामान्यतः कैलेब्रिया का ख़ास होता है) कहा जाता है। पेपरोनी पिज़्ज़ा का इतालवी नाम ‘पिज़्ज़ा ऐला डियावोला ’ (गर्म सॉसेज़ के साथ) है।

पूरे यूरोप महाद्वीप में, पेपरोने कई प्रकार की पहाड़ी मिर्चों के लिए एक आम शब्द है जिनमें बेल पीपर तथा प्रायः इटली में छोटे आकार की मसालेदार पेपरोंसिनो (peperoncino) या पेपरोन पिकैंटे (peperone piccante) के नाम से अचार में प्रयुक्त होने वाली काली मिर्च और अमेरिका में पेपरोंसिनी या बैनना पीपर भी शामिल है।

उपचार अभिकारक के रूप में प्रयुक्त सोडियम नाइट्रेट पेपरोनी को उसके विशिष्ट नारंगी-गुलाबी रंग में गुलाबी हिस्सा प्रदान करता है, जबकि पैपरिका या अन्य पहाड़ी मिर्च उसे नारंगी रंग प्रदान करती है।

यूरोप के विपरीत पेपरोनी के अंग्रेजी शब्द का इस्तेमाल एकवचन अगणनीय संज्ञा के रूप में किया जाता है।

हैलल या कोशर पेपरोनी गौमांस या मुर्गे के मांस से बनाया सकता है।

 सन्दर्भ 

श्रेणी:कोल्ड कट
श्रेणी:सलुमी
श्रेणी:सूखे मांस
श्रेणी:इटालियन सौसेजेस
श्रेणी:अमेरिकी सौसेजेस
श्रेणी:गूगल परियोजना
कोमोरो द्वीपसमूह

thumb|237x237px|कोमोरो द्वीपसमूह
कोमोरो द्वीपसमूह (शिकोमोरी: Komori कोमोरी; अरबी: جزر القمر जुज़ुर अल-कमर; फ़्राँसीसी: Les Comores ले कोमोरे) मोज़ाम्बिक चैनल के उत्तरी मुहाने पर स्थित एक ज्वालामुखीय द्वीपसमूह है। यह द्वीपसमूह हिन्द महासागर में अफ़्रीका की मुख्यभूमि और मेडागास्कर के बीच स्थित है। मुख्य द्वीप ग्रान्दे, कोमोरो, मोहेली और अंजोउन हैं, जो कोमोरोस राज्य के अधीन हैं और मायोत एक फ़्राँसीसी अधीनस्थ है।

 बाहरी कड़ियाँ 
 अंजोउन.नेट

श्रेणी:कोमोरोस द्वीपसमूह
नया कैलेडोनिया

नया कैलेडोनिया (फ्रांसीसी: Nouvelle-Calédonie), फ्रांस का एक विदेशी क्षेत्र है।
विश्व् वायु गुणवत्ता रिपोर्ट 2021 के अनुसार यह देश दुनिया का सबसे कम वायु प्रदूषित देश है। इसका pm 2.0 लेवल केवल 3.8 है। यह देश यूरोप महद्विप् मे स्थित है। यह पूर्व में फ्रांस का उप निवेश रहा है।

सन्दर्भ

श्रेणी:फ़्रांस का भूगोल
श्रेणी:फ़्रांस के अधीनस्थ क्षेत्र
2022 एशियाई खेल

2022 एशियाई खेल, जो कि उन्नीसवें एशियाई खेल () एक बहु-खेल प्रतियोगिता है जो कि हांगझोऊ, चीन में 23 सितम्बर से 8 अक्टूबर 2023 तक खेला जाएगा। हालांकि एशियाई खेलों के 19वें संस्करण का आयोजन 2022 में ही होना था। लेकिन कोरोना महामारी के वजह से इसे स्थगित कर दिया गया और पुनः 2023 में शुरू हुआ। हांगझोऊ चीन का तीसरा नगर है जो एशियाई खेलों का आयोजन कर रहा है। इससे पूर्व बीजिंग 1990 में तथा ग्वांगझू 2010 में यह प्रतियोगिता आयोजित कर चुका है।

Bracket

बोली प्रक्रिया
अगस्त 2015 में चीनी ओलम्पिक समिति ने हांगझोऊ के बोली लगाने की पुष्टि की। किसी और नगर के बोली न लगाने के कारण 16 सितम्बर 2015 को एशियाई ओलम्पिक परिषद की अश्क़ाबाद में हुई आम महासभा में हांगझोऊ को इन खेलों की मेजबानी प्रदान कर दी गयी।

प्रस्ताव के अनुसार, निंग्बो, शाओशिंग तथा हुझोऊ नगर भी प्रतियोगिताओं के आयोजन होंगे। इन खेलों के आयोजन के कारण नगर में कई रेलवे नेटवर्क के निर्माण हुए हैं।

विकास तथा तैयारियाँ
thumb|हांगझोऊ स्पोर्ट्स पार्क स्टेडियम
आयोजक तथा विनिर्माण
इन खेलों का आयोजन 44 स्थानों पर होगा, जिसमें 30 पहले से ही मौजूद हैं, 10 निर्माणाधीन हैं तथा 4 अभी प्रस्तावित चरण में हैं।

खेल
2018 एशियाई खेल में प्रदर्शनी के रूप में खेले गये ईस्पोर्ट्स को इन खेलों में पदक स्पर्धा में शामिल किया गया है।

सन्दर्भ

बाहरी कड़ियाँ
आयोजन समिति का आधिकारिक जालस्थल

श्रेणी:2022 एशियाई खेल
चीनी ताइपे

thumb|right|200px|चीनी ताइपे का ध्वज

चीनी ताइपे नाम बहुत से अन्तर्राष्ट्रीय संगठनों द्वारा ताइवान के लिए प्रयुक्त किया जाता है, जिसे चीनी गणराज्य के नाम से भी जाना जाता है। यह नाम लगभग सभी अन्तर्राष्ट्रीय खेल प्रतियोगिताओं जैसे ओलम्पिक खेलों और एशियाई खेलों इत्यादि में ताइवान के लिए प्रयुक्त किया जाता है। इसका कारण चीनी जनवादी गणराज्य द्वारा अन्तर्राष्ट्रीय संगठनों को दिया गया निर्देश है कि चीनी गणराज्य या ताइवान को चीनी जनवादी गणराज्य का ही अंग माना जाए क्योंकि चीनी जनवादी गणराज्य में ताइवान की स्वतन्त्रता को स्वीकार नहीं किया जाता।

बाहरी कड़ियाँ
 चीनी ताइपे ओलम्पिक समिति 
 Swiss Residency Permits Refer the Nationality of ROC Citizens as "Chinese Taipei" 

श्रेणी:ताइवान
स्तोत्र

संस्कृत साहित्य में किसी देवी-देवता की स्तुति में लिखे गये काव्य को स्तोत्र कहा जाता है (स्तूयते अनेन इति स्तोत्रम्)। संस्कृत साहित्य में यह स्तोत्रकाव्य के अन्तर्गत आता है।

महाकवि कालिदास के अनुसार 'स्तोत्रं कस्य न तुष्टये' अर्थात् विश्व में ऐसा कोई भी प्राणी नहीं है जो स्तुति से प्रसन्न न हो जाता हो। इसलिये विभिन्न देवताओं को प्रसन्न करने हेतु वेदों, पुराणों तथा काव्यों में सर्वत्र सूक्त तथा स्तोत्र भरे पड़े हैं। अनेक भक्तों द्वारा अपने इष्टदेव की आराधना हेतु स्तोत्र रचे गये हैं। विभिन्न स्तोत्रों का संग्रह स्तोत्ररत्नावली के नाम से उपलब्ध है।

निम्नलिखित श्लोक 'सरस्वतीस्तोत्र' से लिया गया है-
या कुन्देन्दुतुषारहारधवला या शुभ्रवस्त्रावृता
या वीणावरदण्डमण्डितकरा या श्वेतपद्मासना।
या ब्रह्माच्युतशंकरप्रभृतिभिर्देवैः सदा पूजिता
''सा मां पातु सरस्वति भगवती निःशेषजाड्यापहा ॥

स्तोत्रों की रचना मुख्यतः संस्कृत भाषा मे की गई है परन्तु सर्वसामान्य लोगों की सुविधा हेतु आधुनिक भाषाओं में भी स्त्रोत्र रचे गए हैं।
 
व्युत्पत्ति
'स्तोत्र' शब्द संस्कृत के 'ष्टु' धातु से व्युत्पन्न है जिसका अर्थ 'प्रशंसा करना' है।

कुछ प्रमुख स्तोत्र
 शिव ताण्डव स्तोत्र
 शिवमहिम्न स्तोत्र
 श्री शिव पंचाक्षर स्तोत्र
 श्रीरामरक्षास्तोत्रम्
 महिषासुरमर्दिनी स्तोत्र
 मारुति स्तोत्र
 लांगुलास्त्र स्तोत्र
 अगस्ति लक्ष्मी स्तोत्र
 द्वादश स्तोत्र
 विष्णु सहस्रनाम
 लक्ष्मीसहस्रनामस्तोत्र
 एकात्मता स्तोत्र
 नाग स्तोत्र
 अपामार्जन स्तोत्र
 ऋणमोचक मंगल स्तोत्र
 एकात्मता स्तोत्र

 जैन स्तोत्र
 उपसर्गहर स्तोत्र
 भक्तामर स्तोत्र

 इन्हें भी देखें 
 स्तोत्रकाव्य
 स्तोत्ररत्नावली
 सहस्रनाम
 मन्त्र
 धारणी
 खड्गमाला

 सन्दर्भ 

 बाहरी कड़ियाँ 
विविध स्तोत्र (देवनागरी में)

स्तोत्र का संग्रह

जैन कल्याण मंदिर स्तोत्र

श्रेणी:स्तोत्र
श्रेणी:संस्कृत साहित्य
आईसीआईसीआई बैंक

आईसीआईसीआई बैंक भारत की प्रमुख बैंकिंग एवं वित्तीय सेवा संस्थान है। पहले पूरा नाम इंडस्ट्रियल क्रेडिट ऐण्ड इन्वेस्टमेन्ट कार्पोरेशन ऑफ इण्डिया (हिन्दी अनुवाद: भारतीय औद्योगिक ऋण और निवेश निगम) है। यह भारत का तीसरा सबसे बड़ा बैंक है। बाजार कैपिटलाइजेशन की दृष्टि से भारत के निजी क्षेत्र का यह सबसे बड़ा बैंक है। इस बैंक की भारत में 2883 शाखाएँ हैं एवं 10021 एटीएम हैं। यह 19 अन्य देशों में भी मौजूद है।

आईसीआईसीआई बैंक 31 मार्च 2010 को 3,634.00 अरब रुपये (81 अरब अमेरिकन डॉलर) की कुल आस्तियों तथा 40.25 अरब रुपये (8,960 लाख अमेरिकन डॉलर) के कर-पश्चात् लाभ वाला भारत का दूसरा सबसे बड़ा बैंक है। बैंक के पास भारत में 2883 शाखाओं तथा लगभग 10021 ए.टी.एम. का नेटवर्क है तथा 19 देशों में इसकी उपस्थिति है। आईसीआईसीआई बैंक कॉरपोरेट तथा रिटेल ग्राहकों को अनेक प्रकार के सेवा चैनलों तथा निवेश बैंकिंग, जीवन तथा साधारण बीमा, वेंचर कैपिटल तथा एसेट प्रबंधन के क्षेत्र में अपनी विशेषीकृत सहायक संस्थाओं के माध्यम से अनेकानेक बैंकिंग उत्पाद और वित्तीय सेवाएं देता है। वर्तमान में बैंक की सहायक संस्थाएं युनाइटेड किंगडम, रूस तथा कनाडा में, शाखाएं युनाइटेड स्टेट्स, सिंगापुर, बहरीन, हाँग काँग, श्रीलंका, कतार, दुबई इंटरनेशनल फाइनेंशियल सेंटर में तथा प्रतिनिधि कार्यालय युनाइटेड अरब एमिरेट्स, चीन, दक्षिण अफ्रीका, बांगलादेश, थाइलैंड, मलयेशिया तथा इंडोनेशिया में हैं। यू॰के॰ की हमारी सहयोगी संस्था ने बेलजियम तथा जर्मनी में शाखाओं की स्थापना की है।
center|thumb|ICICI Bank office in financial district hyderabad
आईसीआईसीआई बैंक के इक्विटी शेयर भारत में बॉम्बे स्टॉक एक्सचेंज तथा नेशनल स्टॉक एक्सचेंज ऑफ इंडिया लिमिटेड और इसके अमेरिकन डिपॉजिटरी रिसीट्स (ए.डी.आर.) न्यू यॉर्क स्टॉक एक्सचेंज (एन.वाय.एस.ई.) में सूचीबद्ध हैं।

 सन्दर्भ 

 बाहरी कड़ियाँ 

ICICI Bank: लोन घोटाले में फंसी चंदा कोचर ने ICICI बैंक छोड़ा, संदीप बख्शी नए MD और CEO बने

 आईसीआईसीआई बैंक का हिंदी जालघर
 Official website of ICICI Bank
 ICICI Direct - Online share and mutual funds trading facility
 ICICI Bank USA
 ICICI Bank UK
 ICICI Bank Canada

श्रेणी:बीएसई सेंसेक्स
श्रेणी:भारतीय बैंक
श्रेणी:भारत के प्रणालीगत महत्वपूर्ण बैंक
श्रेणी:भारत में निजी क्षेत्र के बैंक
कोरो भाषा

कोरो (Koro) भारत के उत्तर-पूर्वी राज्य अरुणाचल प्रदेश के पूर्व कमेंग ज़िले में बोली जाने वाली एक भाषा है। इसे बोलने वाले अधिकतर २० वर्ष से अधिक आयु के हैं, यानि नई पीढ़ी द्वारा कम बोली जाने के कारण यह संकटग्रस्त मानी जाती है। भाषावैज्ञानिकों के अनुसार यह सम्भवत: तिब्बती-बर्मी भाषा-परिवार कि सदस्य है, हालांकि यह पक्का नहीं है और सम्भव है कि यह किसी भी अन्य भाषा से सम्बन्धित न हो। कोरो-भाषी लोग आका (ह्रूसो) नामक समुदाय के साथ रहते हैं लेकिन इन दोनो की मातृभाषाएँ अलग हैं और उनके गिनती, शरीर के अंगो और अन्य प्रयोगों के बुनियादी शब्द तक एक-दूसरे से भिन्न हैं। कोरो और आका में शब्द-समानता केवल ९% की मापी गई है।Morrison, Dan "'Hidden' Language Found in Remote Indian Tribe" . National Geographic Daily News, October 5, 2010, Retrieved on October 5, 2010Schmid, Randolph E. "Undocumented language found hidden in India" . Associated Press. 5 अक्टूबर 2010 कोरो के कई शब्द पास की तानी भाषाओं से मिलते हैं लेकिन इन दोनों में भिन्नताएँ भी बहुत हैं। कुछ विद्वानों ने यह सम्भावना प्रकट की है कि शायद इतिहास में कभी कोरो-भाषियों के पूर्वज ज़बरदस्ती कहीं और से दास बना कर लाए गए हों।

 इन्हें भी देखें
तानी भाषाएँ

 सन्दर्भ 

 बाहरी कड़ियाँ 
 कोरो भाषा की खोज और 'बानी' का संकट (प्रभात खबर)
 अरुणाचल की कोरो भाषा का रहस्य (तरकश)
 अरूणाचल में नई भाषा की खोज (पत्रिका)
 अरुणाचल में मिली दुर्लभ भाषा (बीबीसी हिंदी)

श्रेणी:अरुणाचल प्रदेश की भाषाएँ
श्रेणी:भारत की संकटग्रस्त भाषाएँ
श्रेणी:भारत की भाषाएँ
श्रेणी:तिब्बती-बर्मी भाषाएँ
श्रेणी:पूर्व कमेंग ज़िला
आईडीबीआई बैंक

भारतीय औद्योगिक विकास बैंक या आईडीबीआई भारत के प्रमुख  बैंकों में से एक निजी बैंक है। यह देश का सरकारी बैंक है। भारतीय रिजर्व बैंक ने इस बैंक को 'अन्य क्षेत्र के बैंक' की श्रेणी में रखा है।यह भारत सरकार द्वारा जारी 22 जून 1964 की अधिसूचना के द्वारा 01 जुलाई 1964 से अस्तित्व में आया|

 बाहरी कड़ियाँ 
 आईडीबीआई बैंक का हिन्दी जालघर (अ-यूनिकोडित हिंदी में)
 IDBI Bank official website
 https://web.archive.org/web/20190515054116/http://www.idbicapital.com/ / IDBI Capital Market Services Website
 BITS Pilani Rajasthan Alumnus takes over as IDBI Chairman
 Industrial Development Bank (Transfer of Undertaking and Repeal) Act, 2003
 Finacle Success Story on IDBI Bank
 IDBI Fortis - Life Insurance Company
 IDBI Bank Ifsc Code Database

बैंक, आईडीबी
आई
ताशकन्द

ताशकेंत या ताशकन्द (ताशकंद) (उज़बेक: Тошкент, रूसी: Ташкент ) उज़बेकिस्तान की राजधानी है। यह ताशकेंत प्रान्त की राजधानी भी है। 2006 की जनगणना के अनुसार इस नगर की जनसंख्या 19,67,879 है।The Republic of Uzbekistan: encyclopedic reference, Нурислам Тухлиев, Алла Кременцова, Ozbekiston milliy ensiklopediasi, 2007

 इन्हें भी देखें 
 ताशकेंत प्रान्त
 उज़बेकिस्तान

 सन्दर्भ 

श्रेणी:उज़्बेकिस्तान के नगर
श्रेणी:उज़्बेकिस्तान के प्रान्त
श्रेणी:मध्य एशिया के शहर
श्रेणी:एशिया में राजधानियाँ
ज्वलनशीलता

thumb|right|ज्वलनशील रसायनों का प्रतीकज्वलनशीलता या प्रज्वलनशीलता, किसी पदार्थ का वह गुण है जिसके अनुसार वह पदार्थ कितनी आसानी से जल या सुलग कर आग अथवा दहन उत्पन्न कर सकता है। किसी वस्तु के दहन हेतु आवश्यक कठिनाई की मात्रा को अग्नि परीक्षण द्वारा मापा जाता है। अंतरराष्ट्रीय स्तर पर, ज्वलनशीलता के मापन के लिए विभिन्न प्रकार की परीक्षण विधियां (प्रोटोकॉल) मौजूद हैं। इन परीक्षणों से प्राप्त मूल्यांकनों (रेटिंग्स) को भवन निर्माण संहिता (बिल्डिंग कोड), बीमा आवश्यकताओं, अग्नि संहिता (फायर कोड) के अतिरिक्त उन नियमों और विनियमों में प्रयोग किया जाता है जो किसी भवन निर्माण सामग्री के उपयोग और भंडारण के साथ साथ किसी अत्यंत ज्वलनशील पदार्थ की किसी इमारत के अन्दर या बाहर संभाल (‘हैंडलिंग’) और उसके सड़क अथवा वायु परिवहन को निर्धारित करते हैं।

 ज्वलनशील तरल 
ज्वलनशील तरल वो तरल पदार्थ होते हैं जो भड़क कर आग लगाने या विस्फोट करने में सक्षम होते हैं, जिसके कारण यह मानव जीवन के लिए खतरा साबित हो सकते हैं। इन तरलों के उदाहरण हैं, पेट्रोल, डीज़ल, मिट्टी का तेल आदि।
 
सुरक्षा के आधार पर इन पदार्थों को इनके इस गुण के लिए चिन्हित किया जाना नितांत आवश्यक है साथ ही इनका परिवहन भी बहुत सावधानी से किया जाना चाहिए।

 सन्दर्भ 

श्रेणी:भौतिक गुण
श्रेणी:रासायनिक गुण
श्रेणी:दहन
श्रेणी:ऊर्जा
टोंगा

टोंगा, आधिकारिक रूप से टोंगा राजशाही, दक्षिण प्रशान्त महासागर में स्थित एक द्वीपमण्डल है, जिसमें १६९ द्वीप है, जिनमें से ३६ अबसासित हैं। राजशाही उत्तर-दक्षिण पंक्ति में लगभग ८०० किलोमीटर तक फैली हुई है।

 मौसम 
टोंगा की जलवायु उष्णकटिबन्धीय है और यहाँ केवल दो मौसम होते हैं, सर्दी और गर्मी। अधिकतम वर्षअ फरवरी से अप्रैल तक होती है। चक्रवात का मौसम नवम्बर अए मार्च तक रहता है।

 जनसांख्यिकी 
टोंगा की कुल जनसंख्या १,०४,००० है।

 बाहरी कड़ियाँ 
 प्रधानमन्त्री कार्यालय जालस्थल
 सूचना और संचार मन्त्रालय

*
श्रेणी:ओशिआनिया के देश
सेवेर्नाया ज़ेमल्या

thumb|200px|right| सेवेर्नाया ज़ेमल्या, रूस
thumb|200px|right| सेवेर्नाया ज़ेमल्या की अवस्थिति
सेवेर्नाया ज़ेमल्या (रूसी: Северная Земля, उत्तरी भूमि); रूसी आर्कटिक महासागर में स्थित एक द्वीपसमूह है। यह द्वीपसमूह  के आसपास स्थित है। यह साइबेरिया की मुख्यभूमि के तैमिर प्रायद्वीप के तट से दूर और विल्कित्सकी जलडमरूमध्य के पार स्थित है। यह द्वीपसमूह आर्कटिक महासागर, के दो सीमांत समुद्रों, पश्चिम में कारा सागर और पूर्व में लाप्टेव सागर को अलग करती है। 

सेवेर्नाया ज़ेमल्या को पहले पहल 1913 में खोजा गया था और 1933 में इसे विश्व मानचित्र में शामिल किया गया, इस प्रकार यह पृथ्वी पर ढूँढा गया अंतिम द्वीपसमूह था। राजनीतिक रूप से यह, रूस के क्रास्नायार्स्क क्रै क्षेत्र का हिस्सा है। यह एक निर्जन द्वीपसमूह है सिवाए इसके कि यहाँ एक आर्कटिक अड्डा स्थित है। 
 सन्दर्भ 

 Geology of the Severnaya Zemlya Archipelago and the North Kara Terrane in the Russian high Arctic
 Glacial and Environmental History of Severnaya Zemlya, Siberian High Arctic, During the Last > 130,000 years
 On renaming of the islands 

 बाहरी कड़ियाँ
उत्तापमापी

200px|thumb|right|वायुप्रवाह प्रणाली का ताप प्रेक्षण करता हुआ नाविक (सेलर)

उत्तापमापी (पायरोमीटर), ऊँचे ताप की माप करनेवाला यंत्र है। ये कई प्रकार के होते हैं-

प्रकाशिक उत्तापमापी, विकिरण उत्तापमापी, प्रतिरोध उत्तापमापी, ताप-विद्युत्‌-उत्तापमापी और अवरक्त उत्तापमापी। 

 प्रकाशिक उत्तापमापी 
right|thumb|200px|प्रकाशीय उत्तापमापी
प्रकाशिक उत्तापमापी में किसी मानक लैंप की तीव्रता को कम करके उत्तप्त पृष्ठ के प्रकाश की तीव्रता के बराबर कर ली जाती है। तीव्रता का समंजन करने के लिए लैंप के परिपथ में प्रतिरोध को बढ़ाया जाता है या कोई अवशोषक पदार्थ लैंप के सामने रखकर उसकी मोटाई का समंजन किया जाता है। आँख के सामने कोई रंगीन फिल्टर भी रख दिया जाता है ताकि किसी विशेष रंग के प्रकाश का ही उपयोग किया जा सके।

तीव्रताओं की तुलना किसी प्रकाशमापी विधि से की जा सकती है। प्राय: एक उत्तल लेंस द्वारा उत्तप्त पृष्ठ का वास्तविक प्रतिबिंब प्राप्त किया जाता और ठीक वहीं लैंप का फिलामेंट रखा जाता है। जब फिलामेंट अदृष्ट हो जाए तब दोनों की तीव्रताएँ बराबर होंगी।

श्रेणी:तापमापी
श्रेणी:मापन
श्रेणी:मापक यंत्र
कालमापी

thumb|जेरेमी थैकर का कालमापी सन् १७१४
कालमापी एक विशेष प्रकार की घड़ी है जो बहुत सच्चा समय बताती है। इसका समय ग्रिनिच के स्थानीय समय से मिलाकर रखा जाता है, जिससे जहाज पर ग्रिनिच समय तुरंत जाना जा सकता है। सेक्सटैंट  से सूर्य की स्थिति नापकर जलयान जिस स्थान पर है वहाँ का स्थानीय समय ज्ञात किया जा सकता है। स्थानीय समय और ग्रिनिच समय के अंतर से देशांतर की गणना की जा सकती है। देशांतरों में एक अंश का अंत पड़ने पर स्थानीय समयों में चार मिनट का अंतर पड़ता है।

 परिचय 
देखने में कालमापी एक साधारण बड़ी घड़ी के समान होता है। यह एक चक्र से दो धुरीधरों द्वारा लटका रहता है। चक्र स्वयं दूसरे दो धुरीधरो द्वारा लटका रहता है। धुरीधरों की जोड़ियाँ एक दूसरी से समकोण बनाती हैं। कालमापी इस प्रकार इसलिए लटकाया जाता है कि जहाज के हिलने डोलने पर भी वह सर्वदा क्षैतिज रहे। सर्वदा क्षैतिज स्थिति में रहने के कालमापी अधिक सच्चा समय बाताता है। कालमापी की बालकमानी साधारण घड़ी की तरह सर्पिल न होकर कुंतलाकार (helical) होती है। इसका मालमापी विमोचक (escapement) भी साधारण घड़ी से भिन्न प्रकार का होता है। (विमोचक उस युक्ति को कहते हैं जिसके कारण घड़ी का चक्रसमूह लगातार न चलकर रुक रुककर चलता है और टिक-टिक की ध्वनि उत्पन्न हाती है। इसी के द्वारा प्रधान कमानी की ऊर्जा बालकमानी में जाती है जिससे वह रुकने नहीं पाती)। देशांतर ज्ञात करने के लिए सच्ची घड़ी बनाने का पहला प्रयास विख्यात वैज्ञानिक क्रिश्चियन हाइगेन्स ने १६६२-७० में किया था, पर उनकी बनाई घड़ियों में ताप के घटने बढ़ने तथा जहाज के हिने डोलने के कारण बहुत अंतर पड़ जाता था और समय अधिक सचाई से नहीं नापा जा सकता था। १७१४ में ब्रिटिश सरकार ने ऐसा कालमापी बनाने के लिए, जो प्रतिदिन तीन सेकंड से अधिक तेज सुस्त न हो, २०,००० पाउंड (लगभग ढाई लाख रुपए) के पुरस्कार की घोषणा की। यह पुरस्कार जॉन हैरिसन ने जीता जिसने १७२९-६० में चार कालमापी बनाए, परंतु हैरिसन को कालमापी बनाने में मूल्य बहुत अधिक पड़ता था। पेरिस के पियर लरूआ ने १७६५ में और इंग्लैंड के जॉन आर्नोल्ड और टामस अर्नशा ने १७८५ में जो कालमापी बनाए वे आधुनिक यंत्रों से बहुत कुछ मिलते-जुलते थे। आधुनिक कालमापी का प्रयोग ठीक से करने पर वह बहुत ही सच्चा समय बताता है। दिन भर में एक सेकंड से अधिक अंतर नहीं पड़ने पाता। इस सूक्ष्म अंतर के कारण महीने भर चलने के बाद भी जहाज की गणना की स्थिति और सच्ची स्थिति में आठ मील से कम ही अंतर पड़ने पाता है। प्राचीन काल में सच्चे कालमापियों का महत्व बहुत अधिक था, क्योंकि इनके अभाव में लंबी यात्रा करना असंभव होता था। परंतु अब रेडियो संकेतों द्वारा सच्चे ग्रिनिच समय का पता दिन में कई बार मिलता रहता है और कालमापियों का बहुत सच्चा रहना पहले जैसा महत्वपूर्ण नहीं रह गया है। 
 बाहरी कड़ियाँ 
 National Maritime Museum, Greenwich
 Henri MOTEL n°258 Chronomètre de Marine 40 heures
 GUB Marine-Chronometer caliber 100 - Presentation of marine chronometers of "Glashütter Uhrenbetriebe VEB" with picture and explanation (German) Link to H1 animation for iPad
  link to H1 animation for iPhone
 

श्रेणी:समय मापन
श्रेणी:नौवहन उपकरण
तुंगतामापी

right|thumb|200px|तुंगतामापी
तुंगतामापी (Altimeter) तुंगता (ऊँचाई) मापन के लिये प्रयोग मे आनेवाला एक यंत्र है।
सबसे साधारण प्रकार का यंत्र चिन्हित (calibrated), शुष्क दाबमापी (Aneroid Barometer) होता है, जिसमें मापक (scale) का अंकन इस प्रकार होता है कि निर्देशसूचिका विभिन्न स्थानों की दाब के अंतर एवं यंत्र में दाब परिवर्तन को स्वत: ऊँचाई के रूप में व्यक्त कर सके। ताप तथा स्थानीय वायु-दाब-जनित त्रुटियों को शुद्ध कर इस यंत्र कं द्वारा वायुयान आदि की ऊँचाई ज्ञात की जा सकती हैं। साथ ही इसके द्वारा अवरोहण अड्डे की भी ऊँचाई ज्ञात की जा सकती हे। दूसरे प्रकार के यंत्र को भूप्रदेश निर्वाधिका सूचक (Terrain Clearance Indicator) कहते हैं। जिसमें प्रयुक्त रेडियो लहरों (radio waves) की उछाल द्वारा ध्वनि एवं प्रतिध्वनि में लगनेवाली कालाविधि से विभिन्न स्थानों की ऊँचाई ज्ञात की जा सकती हैं।
लंबी पैदल यात्रा, चढ़ाई और स्कीइंग में उपयोग
एक बैरोमेट्रिक अल्टीमीटर, एक स्थलाकृतिक मानचित्र के साथ उपयोग किया जाता है, किसी के स्थान को सत्यापित करने में मदद कर सकता है। यह ऊंचाई को मापने के लिए एक जीपीएस रिसीवर की तुलना में अधिक विश्वसनीय, और अक्सर अधिक सटीक है; जीपीएस सिग्नल अनुपलब्ध हो सकता है, उदाहरण के लिए, जब कोई घाटी में गहरा होता है, या जब सभी उपलब्ध उपग्रह क्षितिज के पास होते हैं तो यह बेतहाशा गलत ऊंचाई दे सकता है। चुकि बैरोमेट्रिक दबाव मौसम के साथ बदलता है, हाइकर्स को समय-समय पर अपने अल्टीमीटर को फिर से कैलिब्रेट करना चाहिए जब वे एक ज्ञात ऊंचाई तक पहुंचते हैं, जैसे कि एक ट्रेल जंक्शन या स्थलाकृतिक मानचित्र पर चिह्नित चोटी।
 बाहरी कड़ियाँ 
 MS5561C Micro Altimeter for GPS, 1m resolution
 History of the Kollsman altimeter
 A Flash 8 based simulator for altimeter errors caused by variations in temperature and pressure
 The use of altimeters in height measurement - for hillwalkers
 Compact digital pressure sensor for altimeters
 Early use of barometers on surveys
 The altimeter and the types of altitude
 Evolution of the Modern Altimeter - Flight archive

सन्दर्भ

तुंगतामापी
तुंगतामापी
तुंगतामापी
गाइगर-मूलर काउन्टर

300px|right|thumb|आधुनिक गाइगर गणित्र (काउन्टर)
300px|right|thumb|गाइगर-मूलर काउण्टर का कार्य करने का सिद्धान्त
गाइगर-मुलर काउंटर (Geiger–Müller counter) एक यंत्र है जो आयनकारी विकिरण की मात्रा को नापता है।

यह यंत्र शीशे की एक नली में बंद धातु के पतले सिलेंडर के ढंग का होता है। धातु की दीवार एक इलेक्ट्रोरॉड का काम करती है और सिलेंडर में लगा सीधा तार दूसरे इलेक्ट्रोरॉड का। इलेक्ट्रोरॉड में विद्युतशक्ति सिलेंडर के भीतर की वायु अथवा अन्य गैस की विघटन शक्ति से कुछ ही कम रहती है। सिलेंडर के भीतर आयोनाइजिक प्रभाव प्रेषित किया जाता है जिससे गैस आयोनाइज हो जाता है और एक हलकी तरंग उत्पन्न होती है। यह तरंग प्रकाश संकेतों या इयरफोन से सुनी जाने वाली ध्वनियों के द्वारा प्रकट होता है। इस उपकरण की सहायता से रेडियोधर्मिता मापी जाती है।

 बाहरी कड़ियाँ 
 Example of a USB Geiger Counter.
 How a Geiger counter works.

श्रेणी:कण संसूचक
श्रेणी:प्रयोगशाला उपकरण
खराद

right|thumb|300px|टर्निंग की क्रिया में औजार और वस्तु की गति
खराद या टर्निंग (Turning) एक मशीनिंग प्रक्रिया है जिसमें काटने वाला औजार प्रायः न घूमने वाला होता है और जिस वस्तु पर मशींनिंग की जा रही है वह घूर्णन गति करती रहती है। औजार प्रायः रैखिक गति करता है और घूमते हुए वर्कपीस प्र कुण्डलीनुमा रास्ता तय करता है।

टर्निंग और मिलिंग में मूलभूत अन्तर यह है कि टर्निंग की क्रिया में वस्तु घूर्णन गति करती है और मिलिंग की क्रिया में औजार घूमता है, वस्तु स्थिर रहती है। अतः टर्निंग प्रायः बेलनाकार वस्तुओं के लिए प्रयुक्त होती है और वस्तु के किसी भाग का व्यास कम करने के काम आती है।

इन्हें भी देखें
 लेथ मशीन
 मिलिंग

श्रेणी:मशीनिंग
तालमान

300px|right|thumb|एक इलेक्ट्रॉनिक तालमान तथा दूसरा यांत्रिक तालमान साथ-साथ

तालमान या मेट्रोनोम (Metronome) नामक यंत्र संगीत की गति को नियमित करने के काम आता है। दोहरे दोलक (Pendulum) के सिद्धांत पर इस यंत्र का आविष्कार हॉलैंड के ऐम्सटर्डम नगर निवासी विकेल नामक व्यक्ति ने किया था, किंतु इसका विकास तथा प्रचार विएना के जोहैन माल्ज़ेज (G. Malzel, सन्‌१७७२-१८३८) ने किया।

इस यंत्र में एक कीली पर एक दोलक दोलन करता है। कीली के नीचे एक भार लटका रहता है तथा ऊपर के भाग में ऊपर नीचे सरकने वाला दूसरा भार रहता है। इसकी ऊपर नीचे करके दोलन की गति त्व्रीा या मंद की जा सकती है। प्रत्येक दोलन के अंत में एक ध्वनि होती है, या घंटी बजती है। एक मिनट मे दोलन की गति साधारणत: ६० रहती है, किंतु कम या अधिक भी की जा सकती है।

संगीत के अभ्यास के समय ताल को ठीक रखने में यह यंत्र सहायक होता है।

 बाहरी कड़ियाँ 
 The Metronomic Performance Practice: A History of Rhythm, Metronomes, and the Mechanization of Musicality; PhD Thesis by Alexander Evan Bonus

श्रेणी:दोलक
श्रेणी:ताल
श्रेणी:संगीत